

**4. september 2022**

**Til foreninger, politiske partier, butikker og restauranter på Christianshavn**

Christianshavns Lokaludvalg inviterer igen til Christianshavnerdag, som i år bliver afholdt

**søndag den 4. september kl. 11-16**

**i Sankt Annæ Gade - på strækningen fra Strandgade til Dronningensgade.**

Dagen vil som sædvanlig blive en blanding af underholdning og lokale debatter. Cirkus Aroma optræder og laver cirkus-legeplads, og børnene kan også underholde sig med gamle legeredskaber og få demonstreret de store brandbiler!

Desuden er der god musik, kaffeboder og fællessang for os alle.

To af debatterne mellem politikere og christianshavnere vil i år handle om byudviklingen på Christianshavn og om stormflodssikring, grundvandsstigning mm. En tredje debat har titlen ”Gammel på Christianshavn”, hvor ønsket om et plejecenter på havnen igen vil være i fokus.

Også i år vil Lokaludvalget uddele ”Havnens Pris” til en christianshavner eller en gruppe, der har gjort særlig meget for vores bydel.

Vi håber, at mange **lokale foreninger og politiske partie**r vil være med til at bruge den gode lejlighed til at fortælle om jeres aktiviteter. I skal give besked til lokaludvalgets sekretariat senest den 23. august. Lokaludvalget stiller et langbord + en bænk til rådighed.

Vi håber, at alle der har en **butik eller restaurant** på strækningen, har lyst til at være med, udstille jeres varer og lave noget ekstra ud af at sælge mad og drikkevarer i løbet af dagen.

I bedes henvende jer til sekretariatet på mail med lidt info om, hvem I er og kontaktoplysninger – så vender vi tilbage hurtigst muligt: bx1r@kk.dk, eller 21217376.

Venlig hilsen

Asbjørn Kaasgaard Jette Philipsen

Formand for Tovholder for INFO/Event gruppen Christianshavns Lokaludvalg